ΓΡΑΠΤΗ ΕΡΩΤΗΣΗ E-0846/00

υποβολή: Marie-Arlette Carlotti (PSE) προς την Επιτροπή

(21 Μαρτίου 2000)

Θέμα: Η δράση της Ευρωπαϊκής Ένωσης κατά των ναρκών

Η Επιτροπή ενέκρινε πρόταση κανονισμού σχετικά με τις νάρκες κατά προσωπικού

- Στον τομέα του προϋπολογισμού, ενισχύεται η νομιμότητα της οριζόντιας θέσης B7-661. Σημαίνει τούτο ότι τα προγράμματα δράσης κατά των ναρκών, σε όλη τους την πολυμορφία, θα πρέπει να χρηματοδοτηθούν αποκλειστικά και μόνο από τη θέση αυτή;

Έχονταςπόψη την ειδική προσέγγιση πουιοθέτησαν οι ΜΚΟ όσον αφορά την αποναρκοθέτηση για ανθρωπιστικούς σκοπούς και που δίνει προτεραιότητα στην ένταξη της αποναρκοθέτησης σε ένα ευρύτερο αναπτυξιακό πλαίσιο, ποια μέτρα προβλέπεται να ληφθούν, προκειμένου να εξασφαλισθεί η ουσιαστική πρόσβαση των ΜΚΟ στις χρηματοδοτήσεις της Ένωσης;

- Για την εφαρμογή των δράσεων της Ευρωπαϊκής Ένωσης εναντίον των ναρκών κατά προσωπικού, αποφασίσθηκε να τεθεί ως όρος για τη χορήγηση ενίσχυσης ηπογραφή και η τήρηση της Συμβάσεως της Οττάβας. Η αρχή αυτή συνοδεύεται από εξαιρέσεις όταν πρόκειται για την παροχή βοήθειας στα θύματα, καθώς και από πρόταση για τη χορήγηση ενίσχυσης στις αιτούσες χώρες με στόχο την τήρηση των διατάξεων της Σύμβασης.

Ποιά είναι τα κριτήρια και οι λεπτομέρειες εφαρμογής που θα επέτρεπαν σε ορισμένους ευάλωτους πληθυσμούς ναποπέσουν θύματα διπλού κατατρεγμού;

- Στο πλαίσιο ενίσχυσης της δράσης της Ευρωπαϊκής Ένωσηςπέρ της ουσιαστικής εφαρμογής της ως άνω Σύμβασης και της παγκοσμιοποίησής της, ποια θέση δόθηκε στις νάρκες κατά προσωπικού στα πλαίσια του πολιτικού διαλόγου με τους εταίρους της Ένωσης, ειδικότερα δε με τιςποψήφιες για την ένταξη χώρες;

Απάντηση του κ. Patten εξ ονόματος της Επιτροπής

(26 Απριλίου 2000)

1. Η ανακοίνωση και η πρόταση κανονισμού πουπέβαλε πρόσφατα η Επιτροπή αποβλέπουν, αφενός, στο να επιτρέψουν τη διατύπωση μιας πολιτικής για την Ένωση πιο ενεργού και πιο συνεπούς σε θέματα καταπολέμησης των ναρκών ξηράς κατά προσωπικού (ΝΞΚΠ) και, αφετέρου, στο να δώσουν στο κονδύλιο του προϋπολογισμού B7-661, που δημιούργησε το Κοινοβούλιο κατά το 1996, αλλά που δεν διέθετε έως τώρα νομική βάση, την αναγκαία νομιμοποίηση καθώς και έναν οριζόντιο όσο και ειδικό χαρακτήρα.

Η συνιστώμενη προσέγγιση στηρίζεται στη διατύπωση ενός συνολικού πολιτικού πλαισίου για τη δράση της Ένωσης στον τομέα των ναρκών ξηράς, κατά προσωπικού, εντός του οποίου θα εντάσσονται τα ανά τομέα και γεωγραφική περιοχή μέτρα. Οι δράσεις που έχουν αναληφθεί θα μπορούν να χρηματοδοτηθούν είτε από το οριζόντιο κονδύλιο, είτε από ταπάρχοντα γεωγραφικά προγράμματα. Η προσέγγιση αυτή θα επιτρέψει την ενσωμάτωση στη συνολική στρατηγική ενός αριθμού δράσεων κοινού ενδιαφέροντος για κάθε δράση άρσης ναρκοπεδίου όπως για παράδειγμα τα συστηματικά σχέδια αξιολόγησης των εκτελεσθεισών ή εν εξελίξει ενεργειών, η αξιολόγηση των αναγκών τόσο των πληθυσμών όσο και του προσωπικού άρσης ναρκοπεδίων, η επεξεργασία περιφερειακών και πολυετών σχεδίων, η αξιολόγηση των επιδιωκόμενων στόχων, η ορθολογική οργάνωση των οργάνων και των παρεμβάσεων, η εγγύηση της συνοχής μεταξύ των δράσεων της Ένωσης και των δράσεων για τις οποίες αναλήφθηκαν οι δεσμεύσεις με βάση τη σύμβαση της Οτάβας.

Μια άσκηση πολυετούς προγραμματισμού των δραστηριοτήτων άρσης ναρκοπεδίων θα διεξαχθεί μετά την έγκριση του κανονισμού. Ο κανονισμός αυτός θα βασίζεται στους γενικούς πολιτικούς προσανατολισμούς και θα συμπεριλαμβάνει τόσο τις οριζόντιες δραστηριότητες όσο και τις δραστηριότητες που συνδέονται με ιδιαίτερες χώρες ή περιοχές. Το πολυετές πρόγραμμα θα δημοσιοποιηθεί και θα έχουν πρόσβαση σάυτό όλες οι μη κυβερνητικές οργανώσεις. Οι οργανώσεις αυτές είναι ήδη, αυτή τη στιγμή, άμεσα ή έμμεσα, οι μεγαλύτεροι δικαιούχοι των κοινοτικών κονδυλίων. Προβλέπονται επίσης συμφωνίες εταιρικής σχέσης για την εκτέλεση των πολυετών προγραμμάτων.

2. Όσον αφορά τα κριτήρια τα οποία πρέπει να εφαρμοσθούν στη βοήθεια των πληθυσμών που είναι θύματα των ναρκών ξηράς κατά του προσωπικού (ΝΞΚΠ) αλλά ζουν σε χώρες που δεν έχουνπογράψει τη σύμβαση της Οτάβας, η Επιτροπή έχει φροντίσει να εξακριβώσει πολλούς παράγοντες, άλλοτε μεμονωμένα, άλλοτε σωρευτικά" κατά πρώτον, όπως εξάγεται ήδη από την ερώτηση, τις πληροφορίες για την κατάσταση του θιγόμενου πληθυσμού για τον οποίο μια χώρα ζητεί βοήθεια για άρση ναρκοπεδίου, την ασκούμενη πρακτική αυτής της χώρας σε θέματα παραγωγής, αποθεματοποίησης και εμπορίου ναρκών, τον βαθμό αποδοχής των μέτρων στήριξης της προσχώρησης στη Σύμβαση, και την εξακρίβωση ότι δεν επιδιώκονται ούτε εμπορικοί ούτε επιστημονικοί σκοποί με τη μεσολάβηση τέτοιων παρεμβάσεων. Μερικές φορές, έχει επίσης σημασία να καθίσταται γνωστή η προέλευση της τοποθέτησης των ναρκών (ή των μηχανισμών που δεν εξερράγησαν). Ο κατάλογος αυτός των στοιχείων αναφοράς δεν είναι εξαντλητικός αλλά μπορεί να δώσει μια ιδέα της προσέγγισης που προτείνει η Επιτροπή προς έγκριση.

3. Η προσέγγιση αυτή αντικατοπτρίζεται προφανώς στο επίπεδο των πολιτικών διαλόγων τόσο με τιςποψήφιες προς ένταξη χώρες όσο και με τις τρίτες χώρες. Πραγματικά, το σχέδιο κανονισμού, που δεν περιορίζεται στις νάρκες αλλά καλύπτει επίσης και τους μηχανισμούς που δεν εξερράγησαν, απευθύνεται επίσης στα προβλήματα αποθεματοποίησης και συσσώρευσης τουλικού αυτού. Η Επιτροπή δεν παραμελεί καμιά δυνατότητα συνεργασίας με τις τρίτες χώρες για να επιταχύνει την εξαφάνιση αυτής της μάστιγας, τόσο συντονίζοντας καλύτερα τις αντίστοιχες πολιτικές όσο και διαθέτοντας από κοινού τους αναγκαίους πόρους για την ανάπτυξη καλύτερων μέσων και στρατηγικών.